เดินผ่านร้านนี้ตอนหิว จึงตามกลิ่นเข้าเนื้อเข้าไป ร้านน้ีมากินเป็นครั้งที่ 3 ค่ะ 2 ปี กินทีนึง เพราะเรามาห้างนี้บ่อย ถ้าอารมณ์ต้องกินในห้าง รอทำธุระ อยากกินโคขุนก็จะแวะร้านนี้ ถามว่าชอบไหม รสชาติดีค่ะ แต่แพงไปในยุคบุฟเฟต์เกลื่อนกลาด ยิ่งเส้นถนนเกษตร-นวมินทร์ นี่โคขุนบุฟเฟต์อร่อยหลายร้านเลย

ที่ตั้ง อยู่ชั้นใต้ดิน ในห้างแฟชั่นฯ
บรรยากาศ - ร้านขนาดกลางๆ มีอาหารวางบนสายพาน กลิ่นเนื้อขโมงมาก
บริการ - พนักงานเติมน้ำตลอด แต่เรียกยาก
อาหาร - ถ้าเป็นอาหารประเภทปรุงสำเร็จจะไม่แพง ราคา 39,49,59 เช่นส้มตำ, ยำ, ไก่ย่าง
เราสั่งส้มตำปูปลาร้า 39.- รสชาติกลางๆ ทานได้ 3 ดาว
ส้มตำโคขุนย่าง 59.- แย่มากเอาเนื้อเก่าๆ มาโรย แข็งเชียว 2 ดาว
ส่วนของสดสำหรับ ปิ้งย่างหรือ หม้อไฟ (สุกี้ ชาบู ต้มแซ่บ ) คิดเป็นจานค่ะ 
ผัก จานม่วง 19.- 
พวกหมู จานเขียว 49.- 
เนื้อโคขุนก็ จานเหลือง 59.-, จานแดง  79.-, จานขาว 169.-  
ผู้หญิงผู้หิวโซ 2 คน ที่วันนี้กินผักเยอะกว่าปกติ หยิบไปหยิบมา คิดตังก็ 1,200 จ้า ขนาดไม่มีจานขาวด้วยนะเนี่ย
สรุปภาพรวมคือน้ำจิ้ม เราว่าอร่อยดี น้ำต้มแซ่บที่มาในหม้อก็รสชาติดี เนื้อก็อร่อยมาตรฐาน ที่ไม่โอเคคือราคาไม่เหมาะสมค่ะ แพงไป